Juni på Pluto

Plutselig var mai også over, og juni står for tur! Vi har endelig fått smake på godværet, og har hatt noen fine uker både innenfor barnehagens gjerder og på tur. Temaet i mai var Karius og Baktus, og det har vært mye snakk om tannpuss på avdelingen. Samlingsstundene er fremdeles et av dagens hellige høydepunkt, så vi prioriterer dette hver dag. ”Mer samling” og ”ikkje ferdig ennå” er fraser vi har fått høre ofte i det siste. Vi har også sådd sukkererter og reddiker i plantekassene våre på baksiden, og der spirer og gror det godt!

I juni fortsetter vi å følge barnas spor og undre oss sammen. Månedens tema i juni blir småkryp og insekter, med et ekstra fokus på bier. Vi utnytter oss av alle ressurser vi har, og da moren til Åsmund fortalte at hun har mye stoff og kunnskap om bier til oss, takket vi selvfølgelig ja til dette tilbudet! Det skal bli veldig spennende å se utstoppede bier og undre oss sammen over livet i bikubene. Dette gleder vi oss til, og vi vil takke Inger som bidrar med faktastoff og konkreter til dette temaet!

Naturlig nok kommer vi til å være mer og mer ute framover, og spontane turer i både grupper og felles vil nok dukke opp. Det kan også være lurt å legge shorts og t-skjorte igjen i barnehagen. Selv om vi har hatt noen kalde morgener, kan det fort bli hett utover dagen! Solhatt eller caps er også lurt å ha liggende, og eventuelt solbriller. Vi satser på sommer nå! Vi ber også om at dere smører barna med solkrem før de blir levert om morgene, så smører vi utover dagen. Dersom dere ønsker solkrem utover faktor 30, kan dere selvfølgelig ta med dette selv.

Dette blir det siste ordinære månedsbrevet dette barnehageåret. Fra og med uke 25 går vi inn i ”sommerturnus”. I sommermånedene vil det bli egne planer med sommeraktiviteter. Vi kommer til å være sammen med Neptun store deler av sommeren, og enkelte uker er vi sammen med stor avdeling også. Ferieavviklingen begynner snart for både store og små, men det vil alltid være en fast ansatt fra Pluto på jobb gjennom sommeren. I tillegg kommer Karen til å være sommervikar hos oss. Hun var vikar i fjor sommer også, og har jobbet mye hos oss før. Dersom det skulle dukke opp noen nye fjes skal dere få beskjed om dette.

Vi har hatt foreldremøte med de nye barna som skal begynne på Pluto til høsten, og gleder oss til å ta imot fem nye barn! Ingeborg, Kaja, Jonas, Fredrik og Hans begynner hos oss, og både store og små gleder oss til å bli kjent med dere! Vi vil benytte anledningen til å takke for et godt samarbeid med dere foreldre dette året! Vi setter stor pris på alle tilbakemeldinger vi får fra dere. Vi ønsker Ahelh, Ingrid og Mattias lykke til på Merkur, samt lykke til til Lea og Henrik som (dessverre for oss) skal begynne i nye barnehager.

Julie har endelig satt opp lister med datoer for foreldresamtaler. Sett dere opp der det passer, eller ta kontakt med meg dersom dere har problemer med å finne et passende tidspunkt. For de av dere som har mulighet til det, er det også mulig å ta en samtale midt på dagen!

Torsdag 8. juni blir det grillfest fra 14:00 til 16:30. Barnehagen fyller 40 år, så det blir litt ekstra stas i år! Vi står for alt av grillmat og tilbehør, men dere kan gjerne ta med en kake dersom dere ønsker det. Husk å meld dere på før **fredag 2. mai!**

Månedens bursdagsbarn er Henrik som blir tre år 13. juni og Neo som blir to år 29. juni! Hipp Hurra for dere!

Da gjenstår det bare å ønske alle en fantastisk sommer, og håpe det blir noen solfylte uker!

Sommerhilsen fra Marianne, Madzia, Barbro og Julie

|  |  |  |  |  |
| --- | --- | --- | --- | --- |
| **Mandag** | **Tirsdag** | **Onsdag** | **Torsdag** | **Fredag** |
| **29. mai**  Grupper/ bakedag | **30. mai**  Møtedag/ Utelek med Neptun | **31. mai**  Turdag | **1. juni**  Undring i naturen | **2. juni**  Merkur-besøk  Utelek/ varm lunch |
| **5. juni**  **2. Pinsedag**  **Barnehagen er stengt** | **6. juni**  Møtedag/ Utelek med Neptun | **7. juni**  Turdag | **8. juni**  **Grillfest**  **14:00 – 16:30** | **9. juni**  Merkur-besøk  Utelek/ varm lunch |
| **12. juni**  Grupper/ bakedag | **13. juni**  Møtedag/ Utelek med Neptun  **Henrik 3 år!** | **14. juni**  Turdag | **15. juni**  Undring i naturen | **16. juni**  Merkur-besøk  Utelek/ varm lunch |
| **19. juni**  Grupper/ bakedag | **20. juni**  Møtedag/ Utelek med Neptun | **21. juni**  Turdag | **22. juni**  Undring i naturen | **23. juni**  Merkur-besøk  Utelek/ varm lunch |
| **26. juni**  Grupper/ bakedag | **27. juni**  Møtedag/ Utelek med Neptun | **28. juni**  Turdag | **29. juni**  Undring i naturen  **Neo 2 år!** | **30. juni**  Merkur-besøk  Utelek/ varm lunch |